32 KAPA ha nyewe ya hao e fihla lekgotleng la dinyewe mme moahlodi a tadima boemo ba hao,moahlodi pele a diha kahlolo, a ka laela hore nyewe ya hao e hlahlojwe ke moeletsi wa tsa dikoloto. Ha o kopana le moeletsi wa tsa dikoloto, o tla tlatsa foromo e tlwaelehileng ya kopo e tla kenyeletsa dintlha tsa lekeno, sekoloto le ditshenyehelo. Moeletsi jwale o tla eletsa barekisi bohle mme ha ba na dumellwa ho qala ka dikgato tsa molao ho fihlela matsatsi a fetang a mashome a tsheletseng (60) a fetile (esita le ka yona nako eo, moahlodi a ka dumela hore tshebetso ya tekolo ya sekoloto e tswele pele). Moeletsi wa tsa dikoloto kamora ho hlahloba dintlha tsohle, jwale o tla etsa qeto: haeba e nngwe ya dikadimo /mekitlane ya hao e fanwe ha bohlaswa feela ke ho re, haeba ka nako eo o entseng kopo ya mokitlane, morekisi o hlolehile ho hlahloba hore o ka kgona ho lefa sekoloto (hona ho bolela hore dintlha tsohle tseo o faneng ka tsona di ne di nepahetse haeba o sa fana ka dintlha tsohle ka botlalo le ka nnete, mokitlane ha o na bonwa e le o bohlaswa). Haeba kadimo e entswe ha bohlaswa, moeletsi wa tsa dikoloto o tla etsa kgothaletso lekgotleng la dinyewe mabapi le taba ena mme moahlodi o tla fana ka taelo bakeng sa tefo ya sekoloto sena, mohlala, tswala e fokoditsweng /tefo e kginnweng /ho behella thoko tse ding tsa ditshwanelo tsa moreki. Hopola: o tla tshwanela hore kamehla o nne o lefe tjhelete eo o e kadimilweng! haeba o fumana mathata a tjhelete, itlhophisetse moralo wa ho lefa e le hore o kgone ho lefa ditefello tsa kgwedi le kgwedi. Haeba barekisi ba amohela moralo, moeletsi wa tsa dikoloto a ka fumana TAELO YA TUMELLO e tswang lekgotleng la dinyewe, haeba barekisi ba sa amohele moralo, moeletsi wa tsa dikoloto o tla isa tlhahiso kapa kgothaletso ena lekgotleng la dinyewe mme moahlodi o tla etsa qeto hore o amohela tlhahiso kapa tjhe (bafani ba hao ba sekoloto ba tla ba le tokelo ya ho a hlaha lekgotleng la dinyewe ho a hanana le tlhahiso ena haeba ba rata ho etsa jwalo). O ka nna wa lebellwa ho lefa barekisi ka ho sebedisa boemedi ba tefo ya sekoloto hape o lokela ho hlahloba haeba ho na le ditefello bakeng sa hona. Ha o sebetsana le batho kapa mekgatlo e o thusang ka meralo ya sekoloto le tefo ya dikoloto tsa hao, kamehla o hlokomele hore ba lefisa bokae bakeng sa ditshebeletso tsa bona ka lebaka la hobane hona ho eketsa sekoloto seo o seng o ntse o na le sona. Ba kope ho fana ka ditefiso tsa bona esita le ditshenyehelo mme tsena di ngolwe fatshe